**ԲԱԽՏՆ ՈՒ ՉԱՐԸ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Մի թագավեր մի խելոք ջահել տղի վեր ա ունում պահըմ, վեր իրան չիբուխը լցնի, կրակ բերի կպցնի։ Էս տղեն էնքան լսող ու խելոք ա ըլմ, վեր թագավերը իրան հարազատ տղի պես սիրըմ ա։

Մի օր սա գլուխը դրել ա էս տղի ծնգանը ու քնել, հենց էդ հատաղին Բախտն ու Չարը գալիս են ըտի ու տղի աչքին ըրևում են։ Սհանք սըկսում են իրար հետ վիճիլը։

Բախտը ասըմ ա.— Ես պտք ա սրան բախտ տամ։

Չարը ասըմ ա.— Չէ, ես պետք ա դրան թագավեր դարձնեմ։

Բախտը նեղանըմ ա, թողըմ ա, վեր գնա, տղեն աղլուխը գցըմ ա, վեր դրան բռնի, համա Բախտը փախչըմ ա ու աղլուխը ընգնըմ ա թաքավերի շլինքը, թագավերը ձեռաց զարթնըմ ա, տենըմ ա աղլուխը իրան շլինքին, տղեն էլ էրկու տտիցը բռնած սառած մնացել ա։

Ասըմ ա.— Հը՛, ի՞նչ ես անըմ, դու ուզիր ինձ քնած տեղը խեղդես, վեր իմ տեղը դու թագավեր դառնա՞ս։

Ձեռաց կանչմ ա ջանլաթներին տալի, ասըմ ա.— Տարե՛ք սրա գլուխը կտրեցեք։

Էս ջանլաթնին էդ տղին տանում են մի ձորի միջի բրախում, ասըմ են.— Մենք քու հոր հացը շատ ենք կերել, վըե՞նց. քու ըրնի տակը ընգնենք, գնա քու արևի ձենը ածա։

Մի նապաստակ են սըպանըմ, սըրա շորերը ըրնոտ են անըմ ու տանըմ թագավերին շհանց տալի։ Տղեն գլուխը առնըմ գնըմ ա, ըստիան, ընդիան հաց ուզում, մի օր կուշտ, մի օր սոված, մի օր ըստի, մի օր ընդի գլուխ ա պահըմ։

Մի օր էլ մի դուռն ա թակըմ, սրան մի կտոր հաց են տալի, սա հացը ձեռին դհանց դռնովն անց կենալիս, դրանց բնատենը[[1]](#footnote-1) սնին փթաթված ա ըլմ, օձ ա դառնմ կորչըմ։

Տանտերը հենց գիդի, թե էս տղեն ա գողացել, հասնըմ են եդնեն, տենըմ են ձեռին զադ չկա, թող են անըմ գալի։

Ըստիան սա գնըմ ա մի գեղ, մի հարուստի տան չոբան ա դառնըմ։ Պայման են անըմ, ասըմ ա.— Ինչքան էգ ծնի՝ ինձ, վեռց ծնի՝ քեզ։

Էդ խեղճ տղի բախտիցը չիմ վեռց են ծնըմ։ Էքսի տարին էլ տղեն ասըմ ա.— Լավ, էս տարի էլ ինչքան վեռց ծնի՝ ինձ, էգը՝ քեզ։

Էդ տարին էլ չիմ էգ են ծնվըմ, ու սհենց էլ էս խեղճ տղեն էրկու տարի դրա մհար չոբանութին ա անըմ ձրի, մի զադ էլ ա ըստանըմ չի, սա թողըմ ա գնըմ։

Հարուստը ասըմ ա.— Տղա, արի վացցուն վեչխար տամ, տար ապրի։

Սա վեր չի ունում, ասըմ ա.— Պետքը չի։

Գնըմ ա մի տեղ, տենըմ ա մի մենձ ջաղաց։

Ջաղացի տերը ասըմ ա.— Տղա, վեց քար ունեմ, արի բնցրու, վեց քարիցը վերը ուզըմ ես քեզ, մհատ վե կալ հինգը ինձ։

Սա ջոկըմ ա, լավ քարը վեր ունըմ ու ջգացը աշխատացնըմ, էքսի օրը տենըմ ա իրան քարը աշխատըմ չի։ Տհենց էլ խափան մնըմ ա, դրա մհար աշխատըմ ա։

Մի օր էլ սա ջղացի դռանը նստած մտածըմ ա, մըհել տենըմ ա հրես Բախտն ու Չարը էկան սրա աչկին ըրևացին։

Բախտը Չարին ասըմ ա.— Դու էս մարդին ջղացպան շինեցիր, սա էս թոզըմն ու կեղտըմը կմահանա։ Ես թող չեմ անիլ, կտիրանամ դրան ու թագավեր կդարձնեմ։

Տղեն փորձըմ ա, ասըմ ա.— Տենամ դուզ կլի, թախտն էկավ թե չէ։

Տանըմ ա էդ խափան քարի վրա ցորեն ա ածըմ, տենըմ ա քարը աշխատըմ ա։

Գնըմ ա խազեինին ասըմ ա.— Արի քու ջաղացին տեր կաղնի, ես գնըմ եմ։

Տղեն թողնըմ ա գալի ընդի, որդի չոբան ա ըլիլ։

Խազեինը ասըմ ա.— Այ տղա, բա էրկու տարի վեչխարս պհեցիր, խի՞ չի մի վացցուն վեչխար էլ ա տանիր:

Ասըմ ա.— Տարել ի մնալ չտեր։

Ասըմ ա.— Խի՞։

Ասըմ ա.— Նրա մհար վեր բախտ չի ունի։

Ըտիան գալիս ա էն բնատենի տիրոնջ տուն։

Էն բնատենը գալիս ա իրան տեղը, տերը ասըմ ա.— Այ տղա, ինչ դու գնացել իր, մեր բնատենը կորել էր, հենց դու եկար, նա էլ եկավ, էս ի՞նչ բան ա։

Տղեն ասըմ ա.— Էն վեր ես եկա ձեր տուն, նա օձ դառավ, երգինք բցրացավ։

Ասըմ ա.— Բա խի՞ չի էն վախտը ասիր։

Ասըմ ա.— Էն վախտը բախտ չունի, ասել էի, հավատալ չիր։

Ըստիան գալիս ա իրան թագավերի քաղաքը, տենըմ ա մի չութ վարող, ասըմ ա.— Հայրիկ, ինձ վի կալ չութ վարող։

Ասըմ ա.— Ա՜ տղա ջան, արի դու վարի, ես գնամ եզնանց մհար ալափ ճարեմ։

Էդ տղեն մի քիչ վարըմ ա, մհել տենըմ ա քարեր կա թափած, քարերը դեն ա ածըմ, վեր ըտի էլ վարի, մի մեծ քար ա բցրցնըմ, տենըմ ա հրես մի գուգում վեսկի էդ քարի տակին։

Սա էդ վեսկին բերըմ ա հերացվի տուն, ասըմ ա.— Մի լուծ եզն էլ առ։

Էդ մարդը մի լուծ եզն էլ ա առնըմ, շատ բան էլ։

Դհանք էնքան հարստանըմ են, որ էլ ասիլու չի։

Էդ օրերին մի թագավեր էդ թադավերիցը ուժեղ հրաման ա ղրգըմ, ասըմ ա.— Կամ օդըմը տներ կշինես, կամ քեզ վրա կռիվ եմ գալի։

Էս թագավերը իրան երգրի իմաստուններին կանչըմ ա, ասըմ ա.— Բա ի՞նչ անենք, կարա՞նք նրանց հրամանը կատարենք։

Դրանք շատ են մտածըմ, բան չի դուս գալի։

Թագավերը ասըմ ա.— Հեյ գիտի Չիբուխչի, վե՞րդի ես. դուս արի, մեզ էս նեղ տեղիցը ազատի։ Մհել մտածըմ ա, մտածըմ, կանչըմ ա էն ջանլաթներին, ասըմ ա.— Դուզը ասացեք, Չիբուխչուն սպանել եք, թե՝ չէ։

Ասըմ են.— Մենք նրա հոր հացը շատ ենք կերել, վենց մեր ձեռը վրա կգեր նրան սպանենք։ Տարանք քոլըմը բաց թողինք։

Թագավերը իմաստուններին կանչըմ ա, ասըմ ա.— Չիբուխչին սաղ ա, վե՞նց անենք վեր նրան գտնենք։

Իմաստուններից մինը ասըմ ա.— Տունը մի վեչխար տու, ով մի ամիս կպահի, ինչ քաշով կտանի, էն քաշով էլ եդ բերի, իմացի, վեր Չիբուխչին նրա տանն ա։

Թագավերը տունը մի վեչխար ա տալի, ասըմ ա.— Ով կտանի կըպահի, իրա քաշովը եդ կբերի, իրա քաշովը մին վեսկի կտամ։

Տունը մի վեչխար են տանըմ, Չիբուխչին հերացվին ասըմ ա.— Գնա մի վեչխար էլ դու բի պհենք։

Էս մարդը գալիս ա մի վեչխար էլ ինքն ա բերըմ, օրեկան չաղացնըմ ա ու գելը բերըմ ղաքին կապըմ, էդ քշերը մըչև լիսը վեչխարը կողքին մնըմ ա։ Ռավեդը քաշըմ ա տենըմ լղարել ա, էլի բերած օրվա քաշն ա։ Սա տհե չաղացնըմ լղարացնըմ ա. մինչև ամիսը թմամի։

Հորը ասըմ ա.— Դե տար տու թագավերին, ըլեդ քու բերած քաշն ա։

Էդ մարդը բերըմ ա տալիս ա թագավերին։

Թագավերը ասըմ ա.— էս վե՞նց արիր։

Ասըմ ա.— Ինձ մի ջահել տղա ունեմ, նա արավ։

Ասըմ ա.— Հլա էն տղին բի ըստի։

Էդ մարդը գալիս ա էս տղին տանըմ ա ըտի։ Թագավերը տենըմ ա իրան Չիբուխչին ու ասըմ ա.— Վա՜յ, Չիբուխչի ջան, էս վե՞րդի գնացիր, էն խի՞ ուզիր ինձ խեղդիլ, որ ես էլ ուզի քեզ սպանիլ տամ։ Տղեն ասըմ ա.— Չարն ու Բախտը եկել ին կուշտս յաղլուխը գցեցի, ուզեցի Բախտին բռնեմ, ընգավ շլինքդ։

Ասըմ ա.— Բա խի՞ չի էն վախտը ասիր։

Ասըմ ա.— Հվատիլ չդիր, նրա հմար վեր բախտս գնացել էր, չարն էր մնացել։

Թագավերը ասըմ ա.— Չիբուխչի ջան, փլան թագավերը ինձ ասըմ ա օդըմ տներ շինի, թե չէ՝ քեզ վրա կռիվ եմ գալի։

Չիբուխչին ասըմ ա.— Գնա իրեք տարով ժամանակ վե կալ։

Էս թագավերը գնըմ ա իրեք տարով ժամանակ ա վեր ունըմ, գալիս ա Չիբուխչուն ասըմ ա.— Վեր եմ կալել։

Չիբուխչին էրկու պուճուր րեխի սվրցնըմ ա, ասըմ ա:— Ասացեք քա՜ր, ցե՜խ, քա՜ր, ցե՜խ։

Էրկու հատ էլ արծվի ճուտ ա բռնըմ, սվորցնըմ ա, օդըմը պտիտ են գալի։ Մի կարզինգա ա գործըմ, էդ արծիվների վրա սըզըցնըմ, էրեխանց էլ նստացնըմ միջին ու բրցրացնըմ օդը ու ասըմ. «Քա՜ր, ցե՜խ, քա՜ր, ցե՜խ»։

Էդա իրեք տարին վեր թմամում ա, էն թագավերի մարդիկը գալիս են, ասըմ.— Հը, պատրաստ ա՞։

Ասըմ են.— Հա։

Արծիվներին դուրս ա բերում, կարզինգեն դնըմ վրերնուն, րեխանցն էլ միջին ու օդ ա բցրցնըմ, սրանք օդըմը պտտվըմ են, ըրեխեքն էլ միջից կանչըմ են. «Քա՜ր, ցե՜խ, քա՜ր, ցե՜խ»։

Չիբուխչին ասըմ ա.— Դե քար ու ցեխ տվեք, ուստենին քար ու ցեխ են ուզմ, վեր տներ շինեն։

Էն թագավերի մարդիկ հաղթվըմ են, թող են անըմ, գնըմ, էս թագավերը նորից սրան տանըմ ա պալատ, ավելի մեծ պաշտոնի ա դնըմ, դառնըմ ա մինիստր։

Բախտը ասըմ ա.— Տեհա՜ր վենց արի, վեր դրան շինեցի մինիստր։

1. Շղթան-Ծ. Բ.: [↑](#footnote-ref-1)